28/12/2009 | Administración LocalMunicipal
Muros
Aprobación definitiva da modificación do Regulamento de ficheiros automatizados de carácter persoal do Concello de Muros

O Pleno da Corporación do Concello de Muros, na sesión ordinaria que tivo lugar o 26 de novembro de 2009, aprobou definitivamente a modificación do Regulamento de ficheiros automatizados de carácter persoal do Concello de Muros, polo que se procede á publicación do acordo de modificación: “Primeiro.- Modificar o Regulamento de ficheiros automatizados de carácter persoal do Concello de Muros suprimindo o Capítulo VI. Ficheiro automatizado de datos de recrutamento que a continuación se reproduce e proceder á renumeración dos capítulos e artigos posteriores a este capítulo que se suprime: VI. Ficheiro automatizado de datos de recrutamento. Artigo 22.- 0 ficheiro automatizado de datos de recrutamento é utilizado polo servicio de estatística da Corporación, que xestiona o acceso, rectificación, cancelación e oposición ao seu contido. Artigo 23.- A estructura e o contido do ficheiro automatizado de datos de recrutamento son como segue: a) Número de documento nacional de identidade da persoa interesada. b) O nome e apelidos. c) O enderezo. d) O teléfono. e) A data e lugar de nacemento. f) As características físicas e antropomórficas relevantes. g) O estado civil. h) O sexo. i) A composición da familia. j) A nacionalidade. k) A formación académica e titulacións. l) A situación militar. Artigo 24.- A finalidade deste ficheiro automatizado é facilita-la xestión da incorporación dos cidadáns á prestación do servicio militar obrigatorio. Artigo 25.- Os datos deste ficheiro refírense soamente a persoas físicas e teñen a súa orixe nas manifestacións dos interesados ou do seu representante legal. O procedemento de recollida de datos baséase en declaracións ou formularios e os soportes empregados son o papel e os informático/magnéticos. Artigo 26.- A cesión dos datos que contén este ficheiro sen necesidade do consentimento da persoa afectada soamente se poderá realizar a prol das outras Administracións Públicas con competencias nesta materia e ó abeiro do que dispoñen a Lei orgánica.15/1999, do 13 de decembro, de protección de datos de carácter persoal e no Real Decreto 1720/2007, do 21 de decembro, que aproba o Regulamento de desenvolvemento da Lei Orgánica 15/1999, do 13 de decembro. Artigo 27.- Para garanti-la seguridade dos datos de carácter persoal e evita-la súa alteración, perda, tratamento ou acceso non autorizado adoptaranse as medidas de precaución propias do proceso xeral de copias para a salvagarda periódica de ficheiros.” “Segundo.- Modificar os artigos do Regulamento de ficheiros automatizados de carácter persoal do Concello de Muros que se nomean, que quedarán redactados como se indica: Artigo 1.- Os ficheiros automatizados do Concello de Muros que conteñen e procesan datos de carácter persoal son os seguintes: a) De datos económicos e da contabilidade. b) De datos tributarios. c) De datos padroais. d) De datos do persoal ó servicio da Corporación. e) De Servizos Sociais. Artigo 23.- A estructura e o contido do ficheiro automatizado de Servizos Sociais é como segue: a) O nome e apelidos. b) Número de documento nacional de identidade da persoa interesada. c) O enderezo e o teléfono. d) A data e lugar de nacemento. e) A nacionalidade. f) A formación académica e titulacións g) O estado civil. h) O sexo. i) A composición da familia. j) Nivel de renda e propiedades e cargas que as gravan. k) Datos familiares. l) Datos de empadroamento, residencia e da vivenda habitada. m) Circunstancias sociais. n) Datos sobre intervencións de servizos sociais o) Orixe racial ou étnica p) Saúde e vida sexual q) Infraccións penais e administrativas. Artigo 26.- A cesión dos datos que contén este ficheiro sen necesidade do consentimento da persoa afectada soamente se poderá realizar a favor de órganos pertencentes á Administración do Estado ou da Administración das Comunidades Autónomas, dos organismos da Seguridade Social, dos organismos do Servizo Galego de Saúde, dos órganos xudiciais ou de entidades sanitarias ó abeiro do disposto na Lei orgánica 15/1999, do 13 de decembro, de protección de datos de carácter persoal e no Real Decreto 1720/2007, do 21 de decembro, que aproba o Regulamento de desenvolvemento da Lei Orgánica 15/1999, do 13 de decembro. VIII. NIVEIS DE PROTECCIÓN DOS FICHEIROS. Artigo 27.- Os niveis de seguridade aplicables aos ficheiros regulados nesta ordenanza son os seguintes: a) de datos económicos e da contabilidade: nivel medio b) de datos tributarios: nivel medio c) de datos padroais: nivel básico d) de datos do persoal ó servizo da Corporación: nivel medio e) de Servizos Sociais: nivel alto.” Contra o presente acordo poderá interpoñerse polos interesados recurso contencioso- administrativo, ante a Sala do Contencioso- Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, reguladora da Xurisdicción Contencioso- Administrativa. Muros, 1 de decembro de 2009. O ALCALDE, Asdo. Domingos Dosil Cubelo.